Хайнрих Хайне
Лорелай

Превод от английски: Борис Младенов-Young, 2014

chitanka.info

Не зная какво означава

сърдечната моя тъга;

легенда в ума ми изплава,

от времена древни дошла.

Преваля денят в долината,

Рейн тихо бълбука, шепти,

планински връх грее в позлата,

облян от златисти лъчи.

Девойка със хубост прочута

сама на скалата седи,

златеят по нея бижута

и реши тя златни коси.

Със златен тя реши се гребен

и пее ли, пее в захлас,

а нейният глас е вълшебен,

омайва с магическа власт.

Задава се лодка в реката,

от чудната песен пленен,

лодкарят отпуска веслата

и гледа ликът и свещен.

От речния вихър понесен,

намира той там своя край…

Към гибел със своята песен

го тласка така Лорелай!

Превод от есперанто/английски — 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.